钦定古今图书集成/历象汇编/庶征典/第007卷 > 《明娄元礼田家五行》 > 《论霞》
## 钦定古今图书集成/历象汇编/庶征典/第007卷 > 《明娄元礼田家五行》 > 《论霞》

谚云：“朝霞暮霞，无水煎茶主旱。”此言久晴之霞也。谚
云：“朝霞不出巿，暮霞走千里。”此皆言雨后乍晴之霞。
暮霞若有火焰形而干红者，非但主晴，必有久旱之
兆。朝霞雨后乍有定雨无疑，或是晴天隔夜虽无，今
朝忽有，则要看颜色断之。干红主晴，间有褐色主雨，
满天谓之霞得过主晴，霞不过主雨。若西方有浮云
“稍厚，雨当立至。”